CELEX: 62013CN0100
Language: sl
Date: 2013-02-27 00:00:00
Title: Zadeva C-100/13: Tožba, vložena 27. februarja 2013 – Evropska komisija proti Zvezni republiki Nemčiji

20.4.2013   
            
            
               SL
            
            
               Uradni list Evropske unije
            
            
               C 114/29
            
         Tožba, vložena 27. februarja 2013 – Evropska komisija proti Zvezni republiki Nemčiji
   (Zadeva C-100/13)
   2013/C 114/45
   Jezik postopka: nemščina
   
      Stranki
   
   
      Tožeča stranka: Evropska komisija (zastopnika: G. Wilms in G. Zavvos, agenta)
   
      Tožena stranka: Zvezna republika Nemčija
   
      Predlogi tožeče stranke
   
   Evropska komisija Sodišču predlaga, naj:
   
               —
            
            
               ugotovi, da tožena stranka s tem, da nemški organi uporabljajo nacionalne standarde na področju gradbeništva za to, da zahtevajo dodatna dovoljenja za dejanski dostop do trga in rabo gradbenih proizvodov, namesto da bi se potrebne metode in merila za ocenjevanje sprejela v okviru usklajenih evropskih standardov, ni izpolnila obveznosti iz Direktive Sveta z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (89/106/EGS) (1) in zlasti iz členov 4(2) in 6(1) te direktive;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožena stranka krši člena 4 in 6 Direktive 89/106/EGS. Uporaba nacionalnih standardov na področju gradbeništva vodi do tega, da se zahtevajo dodatna predhodna dovoljenja za dejanski dostop do trga in rabo gradbenih proizvodov. V veliko primerih se to ne nanaša na morebitne zahteve glede novih značilnosti. Ohranjajo se zahteve, določene že pred uskladitvijo, ki bi mogle in morale biti zajete s sprejemom potrebnih metod in meril za ocenjevanje v okviru usklajenih evropskih standardov.
   
      (1)  UL, posebna izdaja v slovenščini, poglavje 13, zvezek 9, str. 296.